LIITTOVALTION SYYTTÄJÄNVIRASTO
Meksikossa murhattiin vuonna 2020 3 748 naista.
Niistä 2 801 oli tahallisia murhia ja 947 naismurhia.
Koska olen nainen,
oikeuden saaminen väkivaltaisuuksien uhrina tarkoittaa,
että naisten on yhdistyttävä.
Se tarkoittaa sitä, että tiedämme, että tarvitsemme toisiamme.
Sayuri Herrera nimitettiin syyttäjän naismurhayksikön johtoon -
México Cityn valtakunnansyyttäjän virastossa.
Syyttäjä ilmoitti nimityksestä sosiaalisessa mediassa.
Juristi, jolla on tausta yhteiskunta-aktivismissa,
oli epätyypillinen valinta.
On pelottavaa ryhtyä syyttäjäksi.
Ajattelin, että jonkunhan se on tehtävä.
Sayuri Herrera Románin nimittämisen tavoite -
on luoda uusi malli,
jolla käsitellään naisiin kohdistuvia rikoksia -
ja varmistetaan oikeamittaiset tuomiot.
Kenet tahansa olisi voitu nimittää, mutta koin paloa ryhtyä siihen.
Niinpä kysymme itseltämme:
jos meillä on rikoslaki, prosessi ja syyttäjänvirasto,
miksi rangaistuksetta jääminen on normi?
SYYTTÄJÄ
MÉXICO CITY
Ensimmäiset tälle puolelle. Menkää tuonne päin.
Käykää sisään.
SYYTTÄJÄNVIRASTO NAISMURHIEN YKSIKKÖ
Naismurhien tekijät ovat miehiä.
Tekijät ovat yleensä uhrien tuttuja,
ihmisiä, jotka he tuntevat.
Siksi kyseessä on rikos,
joka voidaan käsitellä ja hävittää,
koska tiedämme, mistä se tulee.
MÉXICO CITYN NAISMURHIIN ERIKOISTUNUT SYYTTÄJÄ
Jokaisella yksiköllä on oma tutkintayksikkö,
joka käsittelee väkivaltaiset kuolemantapaukset.
Huomenta, syyttäjänvirasto, naismurhayksikkö.
Mitä väkivaltainen kuolema tarkoittaa?
Kun on tapahtunut henkilövahinkoja,
on suljettava pois neljä syytä.
Luonnolliset syyt,
onnettomuudet,
itsemurhat -
ja meitä kiinnostava syy, eli rikollinen syy.
Meillä on niitä varten ympärivuorokautinen päivystys.
Päivystäminen ei ole rutiinia tai yksitoikkoista.
Tämä työ on…
Päivystysvuoroissa ei koskaan tiedä, mitä odottaa.
Avenida Principal -
ja Gloria Marín.
Ampliacion Emiliano Zapatan naapurusto, Iztapalapa, México City.
Meille tulee kaikkea murhanyrityksistä pahoinpitelyihin.
Ampumahaavoja, itsemurhia.
Hajoavia ruumiita.
Päivystyksessä eletään reunalla.
Nainen löydettiin peittoon käärittynä.
Sinivalkoinen peitto,
jossa on mustia pystysuoria ja vaakasuoria viivoja.
Kun saamme tiedon rikoksesta,
poliisi vahvistaa tosiasiat,
jotta voimme lähettää asiantuntijoita keräämään todisteita.
Se on paljon työtä.
Täällä joutuu alttiiksi kaikenlaiselle,
koska hälytyksiä saattaa tulla keskellä yötä.
Paikan löytäminen on usein vaikeaa.
Ne ovat rankkoja paikkoja, joissa ei ole aina kenttää.
Ikäviä paikkoja.
Roskakasoja, torakoita, luteita, kaikenlaista ikävää.
Eilen, kun avasin myymälän, näin…
Se on aina täynnä roskaa,
joten en ajatellut, että siellä olisi ketään.
Hain virkoja murhien, naismurhien ja sieppausten parista.
Ne olivat päätavoitteeni, ja sain viran naismurhayksiköstä.
Silloin naismurhat olivat lisääntyneet, vaikka niitä ei ollut vielä kovin paljon.
Kun aloitin, niitä oli pari joka vuorossa.
Niitä ei ollut paljon.
Syyttäjä on vastuussa tutkinnasta -
ja väkivaltatapausten ratkaisuista,
jotta ihmiset saavat oikeutta.
Onko niitä 591? Missä tiedostoissa?
Se osa tiedostoista… -Ja mitä…?
Syyttäjä johtaa -
asiantuntijatiimiä,
joka koostuu julkisista syyttäjistä, asiantuntijoista -
ja rikostutkijoista, jotka tekevät työn.
Minulla ei ole kokemusta. En ole koskaan ollut syyttäjä.
Taustani on aktivismin parissa.
Se on haastavaa, koska se kantaa epäluotettavuuden leimaa.
Sanotaan, että taustani ei ole valtionvirastoista.
Ensimmäisenä työpäivänäni kaikki julkiset syyttäjät irtisanoutuivat.
Joka ainoa.
He eivät halunneet olla täällä. He eivät halunneet työskennellä kanssani.
Heillä oli ennakkoluuloja minua kohtaan.
Siksi olemme lakossa.
Tästä syystä olemme olleet lakossa 83 päivää.
Tämän vuoksi teemme vastarintaa -
ja vaadimme demokraattista ja ilmaista yliopistokoulutusta.
Siksi vaadimme tilaa. Viranomaiset, sopikaa…
Tapasin syyttäjänvirastossa ihmisiä, jotka sanoivat:
"Olet vuoden 1999 vuosikurssilta!"
Kuin sanoakseen, että olin yksi niistä lakkoilevista häiriköistä.
OPISKELIJALAKKO UNAM-YLIOPISTOSSA
Olen elänyt sorrossa,
koska yliopiston opiskelijoina meitä rangaistiin -
mielenosoituksesta ja siitä,
että vaadimme maksutonta koulutusta.
Kaikkia vuoden 1999 mielenosoitukseen osallistuneita opiskelijoita rangaistiin.
Montako koulua on lakossa tänään?
Lakko!
Monta kertaa!
Lakko!
Tulen siitä liikkeestä.
En kysynyt perheeltäni lakkoon liittymisestä.
Ajattelin, että on oikein puolustaa julkista yliopistoamme -
pakollisilta lukukausimaksuilta,
sillä molemmat vanhempani olivat maanviljelijöitä.
Meillä ei ollut varaa maksaa yliopistokoulutuksesta.
Maksakaa! -Älkää nostako maksuja!
Tein kaiken, mitä oikeustieteelliseen pääseminen vaati.
Olin päättänyt ryhtyä juristiksi ennen kuin lakko alkoi.
Halusin työskennellä lakitoimistossa ja puolustaa ihmisiä.
Lakon kulku ja se, miten se päättyi…
Etenkin se, miten se päättyi.
Poliisi murtautui kampukselle.
Olin hyvin pettynyt viranomaisiin ja hallitukseen.
Minusta oli pidätysmääräys.
Minua vainottiin.
Olette iljettäviä koiria! Kuolkaa!
Olet ääliö! Idiootti! -Riittää!
Piru teidät periköön!
Yhdeksän kuukautta ja 7 päivää kestäneen lakon jälkeen -
rakennus on saatu takaisin haltuun.
Lakon näkyvimmät johtajat antautuivat.
Tämä on Alejandro Echavarría eli "El Mosh".
Ja Mario Flavio Benítez Chávez,
jolla on läheiset suhteet Zapatistiseen vapautusarmeijaan.
Kun puhuimme yliopiston muuttamisesta,
teimme sen sen pohjalta, mitä olimme lukeneet -
zapatistimiehiltä ja -naisilta.
Zapatista-liike muutti kaiken.
Se muutti minuakin.
Olin pääkampuksella, kun Subcomandante Marcos vieraili.
Hyvää iltapäivää, Meksikon autonominen yliopisto.
EZLN!
Se hetki täytti meidät toivolla.
Oli jännittävää kuulla heitä.
Haluamme pyytää kaikilta opiskelijoilta, miehiltä ja naisilta,
että ette lakkaa katsomasta alas -
ettekä koskaan lakkaa etsimästä tulevaisuutta.
Se on kollektiivinen, tai sitä ei tule ollenkaan.
Kehystin sen ja laitoin sen seinälle,
jotta en unohda, mistä olen kotoisin.
Isästäni tuli sittemmin työmies.
Hän ajatteli, että voi antaa perheelleen kodin.
Mutta valitettavasti isääni huijattiin.
Hän päätyi vankilaan.
Hän kertoi tämän hyvin närkästyneenä.
Hänellä oli naisasianajaja, joka sai hänet pois vankilasta.
Kun hän pääsi ulos, hän kertoi olevansa ylpeä naisesta.
Ajattelin, että minäkin haluan asianajajaksi.
Olen hoitanut tapauksia, joissa ihmisiä on vangittu perusteetta.
Presidentti Enrique Peña Nieto,
haluamme tietää,
milloin Julio Cesarin ruumis palautetaan hänen perheelleen.
Te tapoitte hänet. Antakaa hänet takaisin. -Oikeutta 43:lle!
Olen käsitellyt mielivaltaisia teloituksia.
Olen hoitanut kidutustapauksia.
Tutkinta aloitetaan jonkin muun rikoksen kuin kidutuksen perusteella.
Olen hoitanut tapauksia,
joissa syyttömiä ihmisiä on syytetty väärin sieppauksista.
Haemme lupaa perheenyhdistämiseen.
Olen edustanut seksuaaliväkivallan uhreja.
Työskentelen Fray Francisco de Vitorian ihmisoikeuskeskukselle.
Kun Lesvy murhattiin yliopiston kampuksella.
Pääkampukselta löydetty puhelinjohtoon hirtetty nainen -
on tunnistettu 22-vuotiaaksi Lesvyksi.
Ei ole vielä selvää, oliko kyseessä murha vai itsemurha.
Ruumiissa ei ole väkivallan merkkejä.
Outoa on se, että hänet löydettiin puhelinjohto…
Se oli ensimmäinen naismurhani.
Lesvy Berlín Rivera Osorio, 22, on nuori nainen, jota edustamme.
Syyttäjänviraston mukaan kyseessä oli itsemurha.
Se julkaisi aiheesta useita twiittejä, joista Lesvy uhriutui uudelleen.
Jälleen kerran jouduin kohtaamaan yliopiston virkailijat.
Paikalla oli toinenkin opiskelijaliike, mutta se oli erilainen kuin aiemmat.
Tämä vaati naisille oikeutta elämään.
Tutkinnan kannalta työmme oli virheetöntä.
Esitimme rikosteknisen raporttimme.
Esitimme myös rekonstruktion tapahtumista.
Päätettiin, että kyseessä oli tosiaan naismurha.
Me naiset olimme ainoita,
jotka ovat alusta asti sanoneet viranomaisille,
että kyseessä ei ollut itsemurha.
Tänään se on todistettu.
Tänään totuus on paljastunut. Tänään…
Kun lähdimme käsittelystä, muiden uhrien äitejä oli paikalla.
Äidit kyselivät innoissaan:
"Milloin tyttäreni saa oikeutta?
Milloin me saamme oikeutta?"
He olivat myös toiveikkaita sen suhteen, että oikeus tapahtuisi. He kysyivät:
"Milloin minä saan oikeutta?"
Tietysti olin onnellinen päätöksestä, mutta kun näin äidit vaatimassa oikeutta,
ajattelin, ettemme ole vielä valmiita.
Oikeuden saaminen yhdelle naiselle tuntuu kuin oikeutta saisi kaikille naisille.
Epäoikeudenmukaisuus tuntuu samalta.
Naiset, äidit ja naisopiskelijat -
painostivat valtiota tunnustamaan kriisin -
ja perustamaan naismurhien yksikön.
Annamme puheenvuoron Ernestina Godoy Ramosille,
México Cityn syyttäjälle.
Me viranomaiset ymmärsimme hitaasti,
että naisiin kohdistuva väkivalta vaikuttaa lopulta meihin kaikkiin.
Haluamme nyt perustaa -
syyttäjänvirastoon yksikön,
joka tutkii yksinomaan naismurhia.
Tämän yksikön tehtävänä…
Minusta tuntui, että nimitys ei saanut olla poliittinen.
Kyse ei ollut siitä, kenet tunsimme ja kuka on vapaana.
Nimityksen piti olla avoin.
Siksi päätimme tehdä hakuprosessista julkisen.
Huomenta, rouva puheenjohtaja.
Tämä on toinen osa rekrytointiprosessia,
jossa etsimme johtajaa syyttäjän naismurhayksikköön.
Tukiprosessien pitäisi keskittyä siihen,
että kaikkein tärkein henkilö on se,
jonka oikeuksia on loukattu…
Alusta asti vaikutti siltä, että haastatteluissa -
sekä asiakirjojen tarkistuksessa vahvin ehdokas oli Sayuri.
En tuntenut häntä henkilökohtaisesti.
Tiesin, että hän oli tehnyt sosiaaliaktivismia siviilinä.
Puhuimme hänelle.
En uskonut, että minusta tulisi syyttäjä.
Kun oikeusministeri nimitti minut syyttäjäksi,
hän soitti minulle. Olin silloin kampuksella.
Muistan hengittäneeni syvään,
koska yhtäkkiä tuntui, että elämäni suunta muuttui.
Jos käännämme katseemme ylöspäin,
kohti valtaa,
voimme valita sen vastustamisen yksin -
tai langeta ansaan, joka väittää, että asioita voi muuttaa sisältäpäin.
Kuinka monta vasemmistolaista on langennut tähän ansaan?
He uskovat, että valtion virkamiehinä he voivat tehdä asioille jotain.
Siinä käy päinvastoin.
Valta muuttaa heidät.
Entiset aktivistit muuttuvat -
vallan byrokraateiksi.
Tehtävä, johon paneudun,
ei ole yhden ihmisen ratkaistavissa.
Se vaatii henkilön, jolla on itseluottamusta -
ja kaikki tarvittavat taidot.
Sen lisäksi myös toivoa ja vakaumus,
että voimme muuttaa tilanteen, johon olemme päätyneet.
Työskentelen syyttäjälle, koska uskon muutokseen.
Huolimatta siitä, tapahtuuko muutos,
uskon, että on olemassa tapauksia ja uhreja,
joita voimme auttaa tässä ja nyt.
Emmekä saa unohtaa,
miksi olemme täällä ja mitä etsimme.
Tulin tänne tutkimaan naistenmurhia.
En tullut etsimään valtaa tai syyttäjän virkaa.
Hyvää huomenta, syyttäjän naismurhayksikkö.
Joana Esmeraldan tapauksessa hänen aviomiehensä -
antautui itse poliisille ja myönsi,
että hän on juuri tappanut vaimonsa.
Hän kertoi tarkkaan, mitä oli tehnyt.
Saimme käskyn…
RIKOSTUTKIJA
…etsiä jäänteitä.
Tämä on rotko. Se on oikea paikka.
Tänne mies yritti heittää hänet.
MENE RIKOSPAIKALLE
Epäilty sanoi paloitelleensa uhrin, menneensä viemärikanavaan -
ja hävittäneensä raajat sinne.
Betsy, milloin pidätetyn säilöönotto loppuu?
Se alkaa kello 15.45 ja loppuu 18.45.
Siirretäänkö hänet klo 11? -Kiitos.
Naismurhayksikkö sai luvan -
tulla tapahtumapaikalle lähellä Río de los Remedios Avenuea.
TICOMÁNIN NAAPURUSTO
Synnyimme täällä.
Siskoni vietti lapsuutensa täällä. Kaikki tapahtui tässä naapurustossa.
Tämä on vaarallista, punaisten lyhtyjen aluetta.
Rikollisuus rehottaa.
Täällä on todella vaarallista.
Hän oli ainoa, joka piti perheemme kasassa.
Hän oli vanhin, joten hän oli kuin toinen äiti meille.
JOANA ESMERALDAN SISKO
Kun oli syntymäpäivämme,
hän pukeutui pelleksi ja kertoi vitsejä.
Olimme kuin hänen ensimmäiset lapsensa.
Myöhemmin hän sai oman perheen.
Minä otin nuo.
Viimeisiä kuvia isoäitini kanssa.
Äitini oli hyvin rakastava.
Äiti oli koko maailmani, paras ystäväni.
Se, jolle kerroin kaiken.
Pidän häntä parhaana äitinä.
Hän oli aina tukenamme.
Tyttäret olivat hänen elämänsä.
Sinä aamuna huomasin, ettei hän ollut vienyt tytärtään kouluun.
Minusta se oli outoa, koska hän oli hyvin vastuullinen.
Kävin äitini luona. Hän kertoi, että sisko ei ollut tullut.
Olimme jo huomanneet väkivallan merkkejä.
Hän ei voinut jättää miestä, koska pelkäsi menettävänsä tytöt.
Menimme ilmoittamaan siitä,
koska epäilimme, että mies oli satuttanut häntä.
Kerran yksi siskoistani löysi hänet lukkojen takaa.
Hän ei vastannut. Hän ei vaikuttanut olevan kunnossa.
Jotain oli vialla.
Siksi päätimme tehdä rikosilmoituksen.
Yksi siskoistani soitti ja kertoi, että poliisi oli tullut käymään.
Mies oli antautunut ja tunnustanut, että hän oli tappanut vaimonsa.
Annatte lausuntonne paikaltanne.
Mitä teillä on sanottavana?
Se oli sukulaiseni luona.
Päätin ottaa hänen henkensä.
Miten teitte sen?
Terävällä aseella.
Mitä teitte sen jälkeen?
Siivosin paikat. Hävitin todisteet.
Siivosin veren ja todisteet pois.
Hyvä on.
Tämä henkilö tuli kuultavaksi ja kertoi, miten hän oli murhannut Joanan.
Hän oli tehnyt sen,
koska luuli, että Joana oli ollut uskoton.
Hän toivoi, että tuomari pitäisi uskottomuutta syynä,
jonka vuoksi murha oli oikeutettu.
Uskottomuus oli syy, miksi päätin tappaa hänet.
Hän ei kuunnellut. Halusin korjata tilanteen.
Mutta hän ei suostunut. Siksi tein sen.
Siinä kaikki.
Äiti sanoi, ettei halunnut olla isän kanssa enää.
Isä sanoi, etteivät he voi erota, koska Jumala loi heidät yhteen.
Äiti kuului isälle, koska he olivat naimisissa.
Tuntuu, että se laukaisi kaiken.
Menimme Joanan kotiin.
ETSINTÄLUPA
Ensin rikostutkijat koputtivat ovelle.
Syyttäjä sanoi:
"Tulimme tutkimaan tapausta syyttäjänviraston edustajina.
Päästä meidät sisään."
He avasivat oven.
Siellä oli useita asiakirjoja,
papereita ja julisteita seinillä.
Muistan, että julisteessa luki:
"Rakastan sinua. Pidän sinusta aina huolta."
Oli järkyttävää nähdä sellaista, koska tiesimme, miksi olimme siellä.
Löysimme Joanan kirjoituksia.
Löytyi kirje, jossa uhri kertoi miehelle haluavansa eron.
Uhri halusi lähteä. Mies saisi myydä huonekalut -
ja halutessaan antaa rahat heidän tyttärilleen.
Meidän piti tutkia kaikki huoneet -
selvittääksemme, missä mies oli tappanut Joanan.
Etsimme verijälkiä luminolilla.
Selvitimme, missä murha tapahtui ja oliko rikospaikalla miehen verta.
Tunnustus ei riittänyt.
Tarvitsimme näyttöä. Tieteellistä ja teknistä näyttöä.
OIKEUSKEMIALLINEN PERINNÖLLISYYSTUTKIJA
Rikostutkijoilla oli hyvin vähän luminolia.
He käskivät meitä kertomaan, minne levittää sitä.
Jos todisteita ei voisi käyttää, se olisi meidän syytämme.
Hän sanoi: "Tässä on sänky ja vaatteita. Levitetään sitä tähän."
Luminol-testi auttaa näkemään veren, jota ihmissilmä ei näe.
Rikospaikka siivotaan tarkoituksella, jotta näyttää kuin siellä ei olisi mitään.
Mutta jos käytämme luminolia,
voimme nähdä, oliko siellä verta jossain vaiheessa.
Luminol reagoi veressä olevan raudan kanssa -
ja muodostaa kemiluminesenssin.
Aineen tuottama sininen valo merkitsee,
että kohdassa on havaittavissa verta.
Näkymä oli vaikuttava.
Aivan kuin sininen valo kertoisi, miten murha oli tapahtunut.
Paikalla oli raahaamisjälkiä.
Koko huone oli…
Se loisti. -Kirjaimellisesti.
Todisteiden perusteella rikospaikka voitiin vahvistaa.
Kuulustelun perusteella meille oli tärkeintä,
että epäilty kertoi, mistä Joanan jäänteet löytyvät.
Minne hävititte jäänteet? -Río de los Remediosiin.
Mitä teitte sahalle ja veitselle?
Heitin nekin jokeen.
Kaikki tapahtui saman illan aikana.
Kuka auttoi teitä? -Tein kaiken yksin ilman apua.
Kävin siellä kolme kertaa hävittääkseni todisteita.
Mies sanoi, että hän hävitti ruumiin lähelle kotiaan.
Hän oli lähtenyt katua pitkin, kääntynyt,
edennyt ylävirtaan ja heittänyt jäänteet sinne.
Tutkijat etsivät jäänteitä joen rannoilta,
mutta se ei tuottanut tulosta.
TUTKINTA PÄÄTTYY TULOKSETTOMANA
Sanoin, että sinne pitää mennä uudestaan.
Päällikkö vastasi: "Vesi nousee. Ei sieltä enää mitään löydy."
Sanoin, että kaikki keinot on käytettävä.
Kokosimme tutkintaryhmän suorittamaan etsinnän.
Joessa oli valtava määrä roskaa. Kuin…
Kuin etsisi neulaa heinäsuovasta. -Juuri niin.
Etsintätapa riippuu alueesta.
Koska kyseessä oli avoin alue, käytimme nelisektorimetodia.
Tutkimme neliönmuotoisen alueen,
sitten siirryimme toiselle alueelle ja katoimme koko alueen.
Paikassa on rinne, jota pitää laskeutua alas varovasti.
Brenda löysi sieltä toisen Esmeraldan käden.
Näin valkoisen kankaan.
Siinä oli paljon pieniä kärpäsiä.
Lopulta se osoitti, että siellä on jotain aktiivista.
Se oli hänen kätensä.
Se löytyi joen rannalta.
Se oli ensimmäinen -
merkki tai kiintopiste jatkaa etsintää.
Olimme tyytyväisiä.
Meillä oli WhatsApp-ryhmä,
jossa ilmoitimme, että olimme löytäneet käden.
Jossain vaiheessa jäänteitä oli löytynyt riittävästi.
Olimme hyvin itsepäisiä etsinnän jatkamisen suhteen.
Pyysimme palokunnalta ja vapaaehtoisilta apua.
Ajattelimme pyytää venettä päästäksemme joelle.
Olen tuolla takana.
He laskeutuivat vöiden ja köyden avulla.
Vesi ulottui lähes rintaan asti.
Haju oli voimakas.
Jopa skeptisimmätkin etsijät alkoivat uskoa etsintään.
He alkoivat innostua, että jäänteet olisi mahdollista löytää.
Ihmiset huomaavat, kun asioita tekee mielenkiinnosta.
Into ja vakaumus oli tarttuvaa.
Tätä ei tehty vain siksi, että saataisiin lomakkeeseen täytettä.
Suoritimme joella vielä kolme etsintää.
Yksi ryhmäläisistä löysi joesta jalan.
Kaikki ryhmän jäsenet kutsuttiin paikalle.
Asiantuntijat ja palomiehet vahvistivat, että kyseessä oli reisi ja sääri.
RUUMIIN OIKEA PUOLI (REISI, SÄÄRI JA JALKATERÄ)
Ja siinä hän oli.
Löysimme lopulta kaiken hänestä.
PUUTTUVAT RAAJAT
Olimme tyytyväisiä,
koska saimme etsinnän suoritettua.
Annoimme itsellemme aplodit ja otimme ryhmäkuvan.
Sitten lähdimme perheen luo ilmoittamaan,
että olimme löytäneet koko ruumiin.
Silloin sanoin, että tämä mies ei voittanut.
Hän ei voittanut täysin.
Hän halusi kukistaa Esmeraldan jopa kuolemassa.
Jotta hän ei saisi arvokasta kuolemaa, eikä perhe ja lapset mahdollisuutta surra.
Sitä voittoa mies ei saanut.
Hän on Joana Esmeralda. Tänään löysimme hänen ruumiinsa.
Ja se oli kaunista.
41 VUOTTA
Olin shokissa.
En surrut niin kuin olisi pitänyt.
Olin tunnoton,
koska olin enemmän huolissani siitä, saammeko oikeutta vai emme.
Olin enemmän huolissani siitä.
Huomenta, Liz.
Ennen kaikkea -
olemme hyvin pahoillamme siitä, mitä Joanalle tapahtui.
Ja kuten aiemmin kerroimme,
olemme keskittyneet etsintään.
Onneksi löysimme kaikki hänen jäännöksensä.
Anteeksi, otan maskin pois hetkeksi. -Ilman muuta.
No…
Halusimme löytää jäänteet ja antaa Joana Esmeraldalle arvokkaan kuoleman -
ja palauttaa jäänteet perheelle, jotta hän saa levätä rauhassa.
Uskon, että tässä tapauksessa kiteytyy se,
miten naismurha määritellään tässä maassa.
Kaikki täsmää. Pitkään jatkunut lähisuhdeväkivalta,
orvoksi jääneet lapset,
mies, joka kohteli naisen ruumista kuin roskaa -
ja uskoi tekonsa olleen oikeutettu.
Hän piti Esmeraldaa omaisuutenaan.
Noudatimme perusteellisuuden periaatetta ja velvollisuuttamme löytää hänet.
Sen sijaan, että olisimme pitäneet itsestäänselvyytenä,
että on liian myöhäistä löytää hänet.
Laitamme jäänteet arkkuun, suljemme sen -
ja annamme teille aikaa jättää hyvästit.
Ilmoittakaa, kun voimme tulla peittämään haudan.
Päästäkää minut läpi.
Kaikki on hyvin.
Annetaan perheelle yksityisyyttä.
He ilmoittavat sitten.
Kun äitini kuoli, halusin vain luovuttaa.
Ilman äitiä en keksinyt syitä elää.
En halunnut jäädä -
tähän maailmaan.
Halusin vain kuolla.
Sitten siskoni torui minua ja sanoi:
"Jos sinä lähdet, mitä minä sitten teen? Minulla ei ole isää tai äitiä.
Mitä teen ilman sinua?"
Silloin havahduin, että ajattelen vain omaa suruani, mutten hänen.
Hän oli myös hyvin nuori. Hän oli kymmenen, kun äiti kuoli.
Kun sisko sanoi niin, tajusin, että minun täytyy ryhdistäytyä.
Vaikka se sattuisi kuinka,
minun täytyi unohtaa tuskani ja ajatella häntä,
jotta voimme molemmat jatkaa yhdessä eteenpäin.
Olen siskoni huoltaja.
Ainoa työ, jossa oli sopiva työaika, oli huonesiivoojan työ öisin,
jotta saatoin olla siskoni kanssa iltapäivisin.
Minusta oikeudenmukaisuus tarkoittaa…
Sanoisin, että siihen kuuluu reiluus.
Jokainen saa ansionsa mukaan.
Siihen meni kauan, mutta äitini sai viimein oikeutta.
Tuomion saaminen kesti kaksi vuotta, mutta hän sai sopivan rangaistuksen.
Hänellä ei ole mahdollisuutta päästä ehdonalaiseen.
Häneltä evättiin huoltajan oikeudet sekä siskoni että minun osaltani.
Sitten seuraava tapaus, syyttäjä.
Pyydämme, että vastaajaa kohtaan nostetaan syyte.
Juan Gómez Pérez on todettu syylliseksi tekoon,
joka laissa määritellään naismurhana,
jonka uhri…
GÓMEZ PÉREZ JUAN 70 VUODEN VANKEUSRANGAISTUS
Se oli opetus kaikille. Se oli helpottavaa -
oikeudenmukaisuuden, arvokkuuden ja muistojen kannalta sekä ylpeä hetki.
On tärkeää, että tämän työn tekijät tuntevat ylpeyttä työstään.
Se on tiimin ansiota. Tämä on tiimityötä.
Kun kysyn itseltäni, mitä tarkoittaa olla nainen Meksikossa,
ajattelen kaikkia niitä naisia,
tuntemiani naisia, jotka eivät aio luovuttaa -
ja jotka jatkavat oikeuden vaatimista.
He ovat naisia, jotka rakentavat,
me rakennamme, eri tiloissa,
maailmaa, jossa haluamme elää.
Aikaa kului, mutta en halunnut äitini ponnisteluiden olleen turhia.
Hänen unelmansa oli, että minä saan tutkinnon.
Jatkoin opiskelua.
Suru ei koskaan hellitä, mutta jatkan opiskelua.
Opiskelen lakia. Teen töitä ja opiskelen.
Pystyn maksamaan palkallani vuokran ja internetin.
Varmistan, että siskollani on kaikki koulussa tarvittava.
Oikeuden saaminen yhdelle naiselle tuntuu kuin saisi kaikille naisille oikeutta.
Epäoikeudenmukaisuus tuntuu samalta.
Joten -
meidän on tehtävä töitä.
Kokemukseni takia haluaisin syyttäjäksi.
Aiemmin halusin opiskella jotain muuta, mutta nyt haluan työskennellä syyttäjänä,
joka erikoistuu naismurhiin.
Uskon, että oma suruni auttaisi minua samaistumaan perheiden tuskaan.
Sen koettuani ymmärrän, mitä he käyvät läpi.
Kävimme Chapultepecin eläintarhassa.
Siskoni piti eläimistä.
Veljentyttäreni olivat hyvin nuoria. Veimme heitä usein veneilemään.
Äitini osti minulle tällaisen, kun olin pieni tyttö.
Muistatko? Ne olivat kuin lemmikkejä. Niitä vedettiin mukana näin.
Oikeus on parasta terapiaa.
Jos oikeus tapahtuu, ihmisillä ei ole hätää.
He lakkaavat kiusaamasta itseään tapahtuneella.
He eivät jätä elämäänsä elämättä käydäkseen syyttäjänvirastossa.
Voi.
On tehty rikosilmoitus.
Partioyksikkö 6822 on Benito Juárezin alueella.
Suntory-ravintolassa tarvitaan lisävoimia.
Ilmoita tukiasemalle viisi.
Tekstitys: Eveliina Niemi .